अंतर्राष्ट्रीय बाज़ारों में कोरोना का कोहराम जारी सेंसेक्स भी पहुंचा 3 साल के निचले स्तर पर - HamaraGhaziabad
Thursday 02 अप्रैल, 2020 || 19:18 PM
By हमारा गाज़ियाबाद ब्यूरो : Thursday 19 March, 2020 10:45 AM
अमेरिकी बाजारों में कोरोना का कोहराम जारी है। कल के कारोबार में US डाओ ने इंट्राडे में 2300 अंकों का गोता खाया। कल पिछले 7 दिनों में तीसरी बार ट्रेडिंग हॉल्ट हुई। इसका असर भारतीय शेयर बाज़ार पर भी दिख रहा है। फिलहाल बीएसई का 30 शेयरों वाला प्रमुख इंडेक्स सेंसेक्स करीब 1800 अंक यानी 6.22 फीसदी की कमजोरी के साथ 27,075 के आसपास कारोबार कर रहा है। वहीं एनएसई का 50 शेयरों वाला प्रमुख इंडेक्स निफ्टी करीब 525 अंक यानी 6.18 फीसदी की कमजोरी के साथ 7,945 के आसपास कारोबार कर रहा है। शेयर बाजार में कोरोना वायरस का कहर जारी है। कल बुधवार को लगातार तीसरे दिन सेसेंक्स और निफ्टी भारी गिरावट के साथ बंद हुए।
आज के कारोबार में चौतरफा बिकवाली दिख रही है। बैंक शेयरों में जोरदार बिकवाली के चलते बैंक निफ्टी 8.3 फीसदी की कमजोरी के साथ 18,880 के आसपास नजर आ रहा है। निफ्टी के ऑटो इंडेक्स में 6.7 फीसदी, एफएमसीजी इंडेक्स में करीब 4.86 फीसदी, आईटी इंडेक्स में 5 फीसदी, मेटल इंडेक्स में 4.3 फीसदी, फार्मा इंडेक्स में 3.4 फीसदी और रियल्टी इंडेक्स में 7.41 फीसदी की कमजोरी दिख रही है।
69 पैसे कमजोर हुआ रुपया
3 दिन में 5000 अंक से अधिक टूटा सेंसेक्स